
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 502 

19 Απριλίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός της διαδικασίας πρόσληψης προσωπι¬ 
κού στη ΔΕΗ Α.Ε. 1 

Χορήγηση άδειας εγκατάστασης στην Α.Ε. Δ.ΕΠ.Α. 
για την κατασκευή του Αγωγού Μεταφοράς Φυ¬ 
σικού Αερίου Υψηλής Πίεσης «Κομοτηνή - Αλε¬ 
ξανδρούπολη (Άνθεια)» και των εγκαταστάσεων 


αυτού. 2 

Τροποποίηση της υπ’ αριθμ. 5731/91 απόφασης Νο¬ 
μάρχη Σάμου. 3 

Καθορισμός αριθμού ατόμων που θα απασχοληθούν 
με σύμβαση μίσθωσης έργου από το Δήμο Λεωνι- 
δίου ν. Αρκαδίας για τη λειτουργία του Κέντρου 
Εξυπηρέτησης Πολιτών. 4 


Α ΠΟΦΑΣΕΙ Σ 

Αριθμ. Δ13.Β/Φ9.6.10/8183 (1) 


Καθορισμός της διαδικασίας πρόσληψης προσωπικού 
στη ΔΕΗ Α.Ε. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ - 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 17, καθώς και 
τις διατάξεις της παρ. 4 του άρθρου 13 του ν. 3429/2005 
«Δημόσιες Επιχειρήσεις και Οργανισμοί (ΔΕΚΟ)» (ΦΕΚ 
314/Α72005). 

2. Τις διατάξεις του άρθρου 90 του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα» (ΦΕΚ 98/Α72005). 

3. Το γεγονός ότι από τις ρυθμίσεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Καθορίζουμε, σύμφωνα με τις διατάξεις της παρ. 3 
του άρθρου 17, σε συνδυασμό με τις διατάξεις της παρ. 


4 του άρθρου 13 του ν. 3429/2005 τη διαδικασία πρό¬ 
σληψης προσωπικού στη ΔΕΗ Α.Ε. ως εξής: 

Αρθρο 1 

1. Η ΔΕΗ Α.Ε. μπορεί να προσλάβει το πάσης φύσεως 
προσωπικό της με σύμβαση εξαρτημένης εργασίας για 
δοκιμαστική περίοδο μέχρι επτά (7) μηνών. 

2. Η πρόσληψη αυτή γίνεται ύστερα από προκήρυξη, 
η οποία εκδίδεται από τη ΔΕΗ ΑΕ και με την οποία 
καθορίζονται: 

α) Ο αριθμός ανά ειδικότητα του προσωπικού που 
θα προσληφθεί. 

β) Τα απαιτούμενα κατά ειδικότητα προσόντα (κύρια, 
πρόσθετα ή και επικουρικά). 

γ) Τα κριτήρια πρόσληψης. 

δ) Η προθεσμία υποβολής των αιτήσεων των υποψη¬ 
φίων, ο τρόπος υποβολής τους και η υπηρεσία στην 
οποία υποβάλλονται. 

ε) Τα απαιτούμενα δικαιολογητικά και ο χρόνος υπο¬ 
βολής τους. 

στ) το δικαίωμα άσκησης ένστασης, ο τρόπος υπο¬ 
βολής της, ο χρόνος άσκησής της και το όργανο εξέ¬ 
τασής της. 

Τα οριζόμενα στην προκήρυξη προσόντα πρέπει να 
συντρέχουν το αργότερο κατά την ημέρα λήξεως της 
προθεσμίας υποβολής των αιτήσεων. 

Στην προκήρυξη αναφέρεται και η χρονική διάρκεια 
της δοκιμαστικής περιόδου. 

3. Η προκήρυξη αποστέλλεται στο ΑΣΕΠ προκειμέ- 
νου να ασκήσει τον προβλεπόμενο από την παράγρ. 1 
του άρθρου 13 του ν. 3429/2005 έλεγχο και εγκρίνει ή 
τροποποιεί την προκήρυξη αναλόγως, μέσα σε δέκα 
(10) εργάσιμες ημέρες από την περιέλευση σ’ αυτό του 
αντίστοιχου σχεδίου προκήρυξης. 

Αν παρέλθει άπρακτη η προθεσμία των δέκα (10) ημε¬ 
ρών, τεκμαίρεται η σύμφωνη γνώμη του ΑΣΕΠ. 

Μετά την έγκριση ή τροποποίηση της προκήρυξης από 
το ΑΣΕΠ ή την πάροδο άπρακτης της προθεσμίας των 
δέκα (10) ημερών η προκήρυξη αναρτάται στο κεντρι¬ 
κό κατάστημα της ΔΕΗ Α.Ε., στο τοπικό κατάστημα ή 
στην τοπική έδρα του υποκαταστήματος της, καθώς και 
στο κατάστημα του Δήμου ή της Κοινότητας, όπου αυτό 
εδρεύει. Περίληψη της προκήρυξης δημοσιεύεται σε δύο 

(2) τουλάχιστον ημερήσιες εφημερίδες των Αθηνών και σε 
μια (1) ημερήσια εφημερίδα του νομού, στον οποίο εδρεύει 
το τοπικό κατάστημα που αφορά η προκήρυξη. 

4. Τριμελής τουλάχιστον Επιτροπή που συγκροτείται 
από το Δ/ντα Σύμβουλο της ΔΕΗ καταρτίζει πίνακα 
αποκλεισμένων για τυπικούς λόγους, καθώς και προ¬ 
σωρινούς πίνακες κατάταξης των υποψηφίων και των 
προσληπτέων οι οποίοι αναρτώνται στα καταστήματα 
της ΔΕΗ στα οποία αναρτάται η προκήρυξη σύμφωνα 
με τα οριζόμενα στην παραγρ. 3 της παρούσας. Κατά 
των πινάκων αυτών ασκείται ένσταση μόνο για λόγους 
νομιμότητας εντός δέκα (10) ημερών από την ανάρτησή 
τους, η οποία κατατίθεται αυτοπροσώπως ή αποστέλ- 
λεται ταχυδρομικώς επί αποδείξει στην αρμόδια υπη¬ 
ρεσία της ΔΕΗ Α.Ε. Η Επιτροπή, που έχει την ευθύνη 
της κατάρτισης των πινάκων εξετάζει τις ενστάσεις και 
καταρτίζει τον οριστικό πίνακα προσληπτέων τον οποίο 
και αποστέλλει στο ΑΣΕΠ εντός δέκα (10) ημερών από 
την κατάρτισή του για περαιτέρω έλεγχο. 

Το ΑΣΕΠ αφού ελέγξει τη νομιμότητα του οριστικού 
πίνακα προσληπτέων, σε είκοσι (20) εργάσιμες ημέρες 
κυρώνει αυτόν και τον επιστρέφει στη ΔΕΗ Α.Ε. 

Αν παρέλθει άπρακτη η προθεσμία των είκοσι (20) 
ημερών, τεκμαίρεται η έγκριση από το ΑΣΕΠ του ορι¬ 
στικού πίνακα. 


Αρθρο 2 

1. Το προσωπικό που προσλαμβάνεται βάσει των πι¬ 
νάκων προσληπτέων συνάπτει με τη ΔΕΗ Α.Ε. σύμβα¬ 
ση εξαρτημένης εργασίας για δοκιμαστική περίοδο 
διάρκειας μέχρι επτά (7)μηνών. Η χρονική διάρκεια της 
δοκιμαστικής περιόδου αναγράφεται στο κείμενο της 
σύμβασης που υπογράφει ο νεοπροσλαμβανόμενος. 

2. Μετά την πάροδο δοκιμαστικής υπηρεσίας πέντε 
(5) μηνών και εντός ενός (1) μηνάς: 

Συντάσσεται έκθεση αξιολόγησης του υπαλλήλου, για 
την καταλληλότητα και την επάρκειά του να ανταπο- 
κριθεί στα καθήκοντα για τα οποία προσλήφθηκε από 
τα αρμόδια υπηρεσιακά όργανα τα οποία προβλέπο- 
νται στον Ειδικό Κανονισμό Φύλλων Αξιολόγησης (ΕΚΦΑ 
ΔΕΗ). 

Ο Δ/νων Σύμβουλος της ΔΕΗ Α.Ε. λαμβάνοντας υπόψη 
την έκθεση αξιολόγησης εκδίδει αιτιολογημένη απόφα¬ 
ση για τη σύναψη ή μη της σύμβασης εργασίας αορί¬ 
στου χρόνου. 

Η διαδικασία για τη λήψη της απόφασης για σύναψη ή 
μη της σύμβασης εργασίας αορίστου χρόνου ελέγχεται, 
εντός (1) μηνός, από το ΑΣΕΠ, σύμφωνα με τις κείμενες 
διατάξεις που διέπουν τη λειτουργία του. Αν παρέλθει 
άπρακτη η ως άνω προθεσμία τεκμαίρεται η σύμφωνη 
γνώμη του ΑΣΕΠ. 

3. Μετά τον έλεγχο της διαδικασίας λήψης της από¬ 
φασης του Δ/ντα Συμβούλου από το ΑΣΕΠ και εφόσον 
τούτο αποφανθεί θετικά ή παρέλθει άπρακτη η προθε¬ 
σμία του ενός μηνός, το αρμόδιο όργανο της ΔΕΗ Α.Ε. 
συνάπτει με τον προσλαμβανόμενο σύμβαση εργασίας 
αορίστου χρόνου, σύμφωνα τις κείμενες κάθε φορά 
διατάξεις της εργατικής νομοθεσίας. 

4. Οποιοδήποτε στοιχείο προκύψει σχετικά με την κα¬ 
ταλληλότητα και την επάρκεια του μισθωτού σε οποιο¬ 


δήποτε στάδιο της διαδικασίας και μέχρι τη συμπλήρωση 
της διάρκειας της σύμβασης εξαρτημένης εργασίας για 
δοκιμαστική περίοδο, θα τίθεται υπόψη του Διευθύνοντα 
Συμβούλου για τη διαμόρφωση της απόφασης του, για τη 
σύναψη της σύμβασης αορίστου χρόνου. 

Οι πίνακες κατάταξης των υποψηφίων ισχύουν για 
ένα έτος από την κύρωση του πίνακα προσληπτέων 
από το ΑΣΕΠ. 

5. Ο χρόνος της δοκιμαστικής περιόδου αναγνωρίζεται 
για κάθε συνέπεια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Απριλίου 2006 


01 ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Π. ΠΑΥΛΟΠΟΥΛΟΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 


ΑΠΑΣΧΟΛΗΣΗΣ ΚΑΙ 

ΑΝΑΠΤΥΞΗΣ ΚΟΙΝΩΝΙΚΗΣ ΠΡΟΣΤΑΣΙΑΣ 

ΔΗΜ. ΣΙΟΥΦΑΣ Σ. ΤΣΙΤΟΥΡΙΔΗΣ 

-♦- 

Αριθμ. Δ3/Α/5502 (2) 

Χορήγηση άδειας εγκατάστασης στην Α.Ε. Δ.ΕΠ.Α. για 
την κατασκευή του Αγωγού Μεταφοράς Φυσικού Αε¬ 
ρίου Υψηλής Πίεσης «Κομοτηνή - Αλεξανδρούπολη 
(Άνθεια)» και των εγκαταστάσεων αυτού. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις αιτήσεις υπ’ αριθμ. 617585/12.4.2005 και 634293/ 
17.3.2006 (αριθ. πρωτ. Υπουργείου Ανάπτυξης 6747/13.4. 
2005 και 5502/21.3.2006 αντίστοιχα) της ΔΕΠΑ Α.Ε., με τις 
οποίες η εταιρεία έχει ζητήσει άδεια εγκατάστασης για 
την κατασκευή του αγωγού μεταφοράς φυσικού αερίου 
υψηλής πίεσης «Κομοτηνή - Αλεξανδρούπολη (Ανθεια)» 
και των εγκαταστάσεων αυτού στον Νομό Έβρου. 

2. Την υπ’ αριθμ. 84611/24.12.2002 κοινή υπουργική 
απόφαση «Έγκριση περιβαλλονικών όρων για το έργο: 
Αγωγός Μεταφοράς Φυσικού Αερίου Υψηλής Πίεσης 
“ΚΟΜΟΤΗΝΗ - ΑΛΕΞΑΝΔΡΟΥΠΟΛΗ (ΑΝΘΕΙΑ)”». 

3. Τα υποβληθέντα σχεδιαγράμματα, τεχνικό υπόμνη¬ 
μα, υπεύθυνες δηλώσεις ανάθεσης και ανάληψης της 
μελέτης και επίβλεψης της κατασκευής του έργου, το 
διπλότυπο είσπραξης 500 ευρώ της ΔΟΥ Χολαργού με 
αριθμό ΣΤ31317468/1175/29.3.2006 και την απόδειξη εί¬ 
σπραξης 4,41 ευρώ υπέρ ΤΣΜΕΔΕ και ΕΜΠ της Εθνικής 
Τραπέζης της Ελλάδος με αριθμό 025791/29.3.2006. 

4. Τον ν. 2115/1993 και ειδικότερα το άρθρο 29 αυτού, 
σύμφωνα με το οποίο είναι δυνατό να δοθεί άδεια εγκα¬ 
τάστασης και λειτουργίας για κάθε έργο μεταφοράς, 
αποθήκευσης, μέτρησης και διανομής του φυσικού αε¬ 
ρίου, του οποίου η ανέγερση και η επέκταση εμπίπτει 
στην αρμοδιότητα της ΔΕΠΑ Α.Ε., κατά παρέκκλιση από 
κάθε κείμενη διάταξη. 

5. Τις διατάξεις του ν. 3325/2005 (ΦΕΚ 68/Α711.3.2005) 
«Ίδρυση και λειτουργία βιομηχανικών - βιοτεχνικών 
εγκαταστάσεων στο πλαίσιο της αειφόρου ανάπτυξης 
και άλλες διατάξεις». 

6. Τις διατάξεις των π.δ. 27/1996 (ΦΕΚ 19/Α71.21996) 
«Συγχώνευση των Υπουργείων Τουρισμού, Βιομηχανίας, 
Ενέργειας και Τεχνολογίας και Εμπορίου στο Υπουρ- 

γείο Ανάπτυξης» και π.δ. 122/2004 (ΦΕΚ 85/Α717.3.2004) 
«Ανασύσταση του Υπουργείου Τουρισμού». 

7. Την από 18.4.2005 έκθεση αυτοψίας. 

8. Την υπ’ αριθμ. Δ15/Α/Φ.19/4040/24.2.2006 απόφαση 
(ΦΕΚ 249/Β727.2.2006) του Υπουργού Ανάπτυξης «Ανά¬ 
θεση αρμοδιοτήτων στους Υφυπουργούς Ανάπτυξης 
Αναστάσιο Νεράντζη και Ιωάννη Παπαθανασίου», απο¬ 
φασίζουμε: 

Χορηγούμε στη Δημόσια Επιχείρηση Αερίου (ΔΕΠΑ) 
Α.Ε. άδεια εγκατάστασης διάρκειας τριών (3) ετών 
για την κατασκευή του αγωγού μεταφοράς φυσικού 
αερίου υψηλής πίεσης «Κομοτηνή - Αλεξανδρούπολη 
(Άνθεια)» και των εγκαταστάσεων αυτού στον Νομό 
Έβρου, σύμφωνα με τα υποβληθέντα σχεδιαγράμματα, 
τεχνική έκθεση, προϋπολογισμό και λοιπά στοιχεία που 
περιλαμβάνονται στον φάκελο καθώς και με τους εξής 
όρους και περιορισμούς: 

Το έργο αποτελείται από τον σωληναγωγό «Κομοτηνή - 
Αλεξανδρούπολη (Ανθεια)» διαμέτρου 36 ιντσών και μή¬ 
κους 53,5 χιλιομέτρων, τους σταθμούς βαλβιδοστασίων 
Χαμηλού, Αλεξανδρούπολης και Ανθειας, τον σταθμό 
ξεστροπαγίδας ΒΙ.ΠΕ. Κομοτηνής και των καλωδίων κα¬ 
θοδικής προστασίας και οπτικών ινών και η κατασκευή 
του θα πρέπει να γίνει σύμφωνα με τις διεθνείς προδι¬ 
αγραφές που αναφέρονται στην υποβληθείσα τεχνική 
περιγραφή. 

Κατά τη διάρκεια των εργασιών κατασκευής του 
έργου να λαμβάνονται όλα τα αναγκαία μέτρα προ¬ 
στασίας των εργαζομένων, του περιβάλλοντος και της 
ευρύτερης περιοχής. 

Να τηρηθούν οι περιβαλλοντικοί όροι και περιορισμοί 
που έχουν εγκριθεί με την υπ’ αριθμ. 84611/24.12.2002 
κοινή υπουργική απόφαση και που η εφαρμογή τους 
αποτελεί απαραίτητη προϋπόθεση για την υλοποίηση 
του έργου. 

Για την απαιτούμενη από τις διατάξεις των από 16.3. 
1950 και 24.11.1953 Β.Δ. υπεύθυνη επίβλεψη των έργων 
κατασκευής πρέπει να χρησιμοποιείται πρόσωπο με όλα 
τα απαιτούμενα προσόντα, σύμφωνα με τις διατάξεις 
που ισχύουν. 

Η παρούσα άδεια δεν απαλλάσσει την ενδιαφερόμενη 
εταιρεία από την υποχρέωση να εφοδιασθεί με άλλη 
άδεια, αν από άλλες διατάξεις προκύπτει αντίστοιχη 
υποχρέωσή της. 

Η παρούσα άδεια να δημοσιευθεί στην Εφημερίδα της 
Κυβερνήσεως, δυνάμει του άρθρου 29 του ν. 2115/93. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Απριλίου 2006 

Ο ΥΦΥΠΟΥΡΓΟΣ 

ΑΝΑΣΤΑΣΙΟΣ ΝΕΡΑΝΤΖΗΣ 
-♦- 

Αριθμ. 973 (3) 

Τροποποίηση της υπ’ αριθμ. 5731/91 απόφασης 
Νομάρχη Σάμου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνωση, 


στελέχωση της Περιφερείας, ρύθμιση θεμάτων για την 
Τοπ. Αυτ/ση και άλλες διατάξεις». 

2. Τις παραγράφους 8-15 του άρθρου 5 του ν. 1894/1990 
«Για την Ακαδημία Αθηνών και άλλες εκπαιδευτικές δι¬ 
ατάξεις». 

3. Τις διατάξεις του άρθρου 203 του π.δ. 410/1995 
(Δ.Κ.Κ.). 

4. Την υπ’ αριθμ. 1482/29.10.1997 απόφαση Γενικού 
Γραμματέα Περιφερείας Βορ. Αιγαίου «Μεταβίβαση δι¬ 
καιώματος υπογραφής με εντολή Γενικού Γραμματέα 
Περιφέρειας Βορείου Αιγαίου στον Πρ/νο Δ/νσης και 
στους Πρ/νους Τμημάτων Δ/νσης Τοπ. Αυτ/σης και Δ/ 
σης της Περιφέρειας», όπως δημοσιεύθηκε στο ΦΕΚ 
1010/14.11.1997 τ.Β'. 

5. Την υπ’ αριθμ. 12271/22.11.2004 απόφαση Γενικού 
Γραμματέα Περιφέρειας Βορ. Αιγαίου που αφορά το¬ 
ποθέτηση Προϊστάμενης Δ/νσης Νομού Σάμου. 

6. Την υπ’ αριθμ. 61/27.2.2006 νόμιμη απόφαση του 
Δημοτικού Συμβουλίου Βαθέος περί τροποποίησης συ¬ 
στατικής πράξης της 7ης Σχολικής Επιτροπής. 

7. Το γεγονός ότι το Τ Νηπιαγωγείο Σάμου θα συστε¬ 
γάζεται πλέον με το 2° Νηπιαγωγείο Σάμου. 

8. Την υπ’ αριθμ. 5731/1991 απόφαση Νομάρχη Σάμου, 
αποφασίζουμε: 

Τροποποιούμε την υπ’ αριθμ. 5731/1991 απόφαση Νο¬ 
μάρχη Σάμου, ως προς την επωνυμία του νομικού προ¬ 
σώπου και από «7η Σχολική Επιτροπή Δήμου Σαμίων 
Νηπιαγωγείου Σάμου» ονομάζεται «7η Ενιαία Σχολική 
Επιτροπή Δήμου Βαθέος 1ου και 2ου» Νηπιαγωγείου 
πόλεως Σάμου». 

Το νομικό πρόσωπο αποτελείται από πενταμελές (5) 
Διοικητικό Συμβούλιο. 

Κατά τα λοιπά ισχύει η υπ’ αριθμ. 5731/1991 απόφαση 
Νομάρχη, εκτός του κεφαλαίου Διοίκηση. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου 
Βαθέος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 6 Απριλίου 2006 

Με εντολή Γ ενικού Γ ραμματέα Περιφέρειας 
Η Διευθύντρια 
ΜΑΡΙΑ ΣΤΑΘΟΠΟΥΛΟΥ 

-♦- 

Αριθμ. 3795 (4) 

Καθορισμός αριθμού ατόμων που θα απασχοληθούν με 
σύμβαση μίσθωσης έργου από το Δήμο Λεωνιδίου 
ν. Αρκαδίας για τη λειτουργία του Κέντρου Εξυπη¬ 
ρέτησης Πολιτών. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Το ν. 2503/1997 (ΦΕΚ 107/Α730.5.1997) «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις, όπως 
τροποποιήθηκε και συμπληρώθηκε μεταγενέστερα». 

2. Τις διατάξεις: α) του άρθρου 6 του ν. 2527/1997 «Τρο¬ 
ποποίηση κα συμπλήρωση διατάξεων του ν. 2190/1994 
και άλλες διατάξεις» (ΦΕΚ 206/Α78.10.1997), β) του άρ¬ 
θρου 21 του ν. 2190/1994, και γ) των άρθρων 681 κ.επειτ. 
του Αστικού Κώδικα. 

3. Το υπ’ αριθμ. 4193/ΟΔΕ ΚΕΠ/10.3.2005 έγγραφο του 
ΥΠ.ΕΣ.Δ.Δ.Α. σύμφωνα με το οποίο: α) οι συμβάσεις θα 
λήγουν αυτοδικαίως με το διορισμό των μονίμων υπαλ¬ 
λήλων των ΚΕΠ, ανεξαρτήτως της διάρκειας ισχύος της 
σύμβασης, και β) η αποζημίωση από 1.2.2005 για όσους 
αναδόχους (συμβασιούχους) των ΚΕΠ έχουν συμπληρώ¬ 
σει 24 μήνες ορίζεται σε δώδεκα χιλιάδες (12.000,00) 
ευρώ ετησίως. 

4. Το υπ’ αριθμ. 12704/10.3.2006 έγγραφο του ΥΠ.ΕΣ. 
Δ.Δ.Α., με το οποίο απεστάλη πίνακας κατανομής συμβά¬ 
σεων μίσθωσης έργου στο Δήμο Λεωνιδίου για χρονικό 
διάστημα έως δέκα πέντε (15) μηνών για τη στελέχωση 
του Κέντρου Εξυπηρέτησης των Πολιτών. 

5. Τις διατάξεις του άρθρου 31 παρ. 11 και 12 του 
ν.3013/2002. 

6. Τις διατάξεις του άρθρου 15 παρ. 1 του ν. 3260/2004 
(ΦΕΚ 151/Α/6.8.2004). 

7. Το υπ’ αριθμ. ΔΙΠΠ.ΦΕΠ.1/14004/9.8.2002 έγγραφο 
του Υπουργείου Εσωτερικών, Δημόσιας Διοίκησης και 
Αποκέντρωσης που αφορά τη συνολική αμοιβή του κάθε 
αναδόχου για όλο το διάστημα της σύμβασης, ανεξαρ¬ 
τήτως κατηγορίας ΠΕ, ΤΕ ή ΔΕ. 

8. Το γεγονός ότι από τις διατάξεις της απόφασης 
αυτής προκαλείται συνολική δαπάνη 13.200,00 ευρώ συ¬ 
μπεριλαμβανομένων τυχόν κρατήσεων και τυχόν ΦΠΑ, η 
οποία εξασφαλίζεται με επιχορήγηση από τον Κρατικό 
προϋπολογισμό μέσω του ΥΠ.ΕΣ.Δ.Δ.Α. 

9. Το γεγονός ότι το έργο που θα παρέχεται από το εν 
λόγω προσωπικό δεν ανάγεται στον κύκλο των συνήθων 
καθηκόντων των υπαλλήλων του Δήμου Λεωνιδίου. 

10. Τις υπηρεσιακές ανάγκες του Δήμου Λεωνιδίου, 
όπως αυτές διαμορφώθηκαν μετά τη δημοσίευση του 
ν. 3013/2002 με τον οποίο συστάθηκαν τα Κέντρα Εξυ¬ 
πηρέτησης Πολιτών των ΟΤΑ Α' και Β' Βαθμού, απο¬ 
φασίζουμε: 

Α. Καθορίζουμε τον αριθμό των ατόμων που θα απα¬ 
σχοληθούν στο Κ.Ε.Π. του Δήμου Λεωνιδίου σε ένα (1) 
κατηγορίας ΠΕ ή ΤΕ Γεωτεχνικού. 

Β. Το φυσικό πρόσωπο στο οποίο θα ανατεθεί το 
έργο πρέπει να έχει: 

α) Τίτλο σπουδών της ημεδαπής ή ισότιμο σχολών της 
αλλοδαπής του ανωτέρω κλάδου και ειδικότητας. 

β) Αριστη γνώση χειρισμού Η/Υ η οποία θα υποδεικνύ¬ 
εται με την υποβολή υπεύθυνης δήλωσης. 

Γ. Το έργο που θα εκτελέσει ο ανωτέρω αφορά την 
παραγωγική λειτουργία του Κ.Ε.Π. και την εξυπηρέτηση 
των αγροτών. 

Δ. Το ύψος της αμοιβής ορίζεται σε χίλια (880,00) 
ευρώ μηνιαίως συμπεριλαμβανομένων τυχόν κρατήσεων 
και ΦΠΑ. 

Ε. Ο Προϊστάμενος του Κ.Ε.Π. θα παρακολουθεί την 


πορεία εκτέλεσης του ανατιθέμενου έργου και θα δίνει 
τις απαραίτητες οδηγίες. 

Για την καταβολή της αμοιβής απαιτείται βεβαίωση 
του Προϊσταμένου, για την πληρότητα και την αρτιό¬ 
τητα του έργου. 

ΣΤ. Ως τόπος εκτέλεσης του έργου ορίζονται τα γρα¬ 
φεία του Κέντρου Εξυπηρέτησης Πολιτών του Δήμου 
Λεωνιδίου 

Ζ. Η διάρκεια της σύμβασης θα είναι για δέκα πέντε 
(15) μήνες. Ανανέωση ή παράταση της σύμβασης μίσθω¬ 
σης έργου απαγορεύεται και είναι αυτοδικαίως άκυρη 
πέραν των δέκα πέντε (15) μηνών. Το δεκαπεντάμηνο 
αρχίζει να μετρά από την ημέρα υπογραφής της σύμ¬ 
βασης σε συνάρτηση με την ημερομηνία αρχής του 
προαναφερόμενου έργου από τον ανάδοχο. Η σύμβαση 
θα λήγει αυτοδικαίως από τη χρονική στιγμή που θα 
στελεχωθεί το Κ.Ε.Π. με μόνιμο προσωπικό. 

Η. Ο ανάδοχος δεν δικαιούται Δώρο Χριστουγέννων 
και Πάσχα καθώς και άδεια και επίδομα άδειας ενώ δεν 
υφίσταται υποχρέωση του εργοδότη για ασφάλιση του 
αναδόχου σε φορέα κύριας ή επικουρικής ασφάλισης. 

Θ. Με την υπογραφείσα σύμβαση μπορούν να καθο- 
ρισθούν και τυχόν αναγκαίοι όροι και κάθε λεπτομέ¬ 
ρεια σχετικά με τα δικαιώματα και τις υποχρεώσεις 
του αναδόχου. 

Απασχόληση του αναδόχου σε έργα ή εργασίες άσχε¬ 
τες με αυτές που περιγράφονται στην παρούσα από¬ 
φαση απαγορεύεται. 

I. Σε περίπτωση αποχώρησης, παραίτησης, διακοπής 
κλπ της σύμβασης μίσθωσης έργου με πρωτοβουλία 
του αναδόχου δεν θα συνάπτεται νέα σύμβαση σε συ¬ 
νέχεια της προηγούμενης που διακόπηκε χωρίς την 
προηγούμενη έγκριση της ΟΔΕ/ΚΕΠ/ΥΠΕΣΔΔΑ, η οποία 
θα πρέπει να έχει ενημερωθεί από την αρμόδια υπη¬ 
ρεσία του ΟΤΑ. 

ΙΑ. Το προς ανάθεση έργο δεν ανάγεται στον κύκλο 
των συνήθων καθηκόντων των υπηρετούντων υπαλλή¬ 
λων και δεν μπορεί να εκτελεστοί από τους υπαλλή¬ 
λους του Δήμου Λεωνιδίου λόγω μη διαθεσιμότητας 
ανθρώπινου δυναμικού, δεν καλύπτει πάγιες ανάγκες 
και δεν υποκρύπτει εξαρτημένη εργασία δεδομένου ότι 
πρόκειται για εργασίες που προκύπτουν από ρυθμίσεις 
νεοπαγείς (ν. 3013/2002). 

Από τις διατάξεις της παρούσας απόφασης θα προ- 
κληθεί δαπάνη ύψους 13.200,00 ευρώ σε βάρος του προϋ¬ 
πολογισμού του Δήμου Λεωνιδίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 10 Απριλίου 2006 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

